বীরেন্দ্র কুমার ভট্টাচার্য
বীরেন্দ্র কুমার ভট্টাচার্য (অসমীয়: বীৰেন্দ্ৰ কুমাৰ ভট্টাচাৰ্য ; ১৪ অক্টোবর, ১৯২৪ – ৬ আগস্ট, ১৯৯৭) ছিলেন একজন অসমীয় ছোটগল্প–লেখক, প্রাবন্ধিক, ঔপন্যাসিক, কবি ও সাংবাদিক। তিনিই প্রথম অসমীয় লেখক, যিনি ভারতের সর্বোচ্চ সাহিত্য সম্মান পুরস্কার জ্ঞানপীঠ পুরস্কার পান। বিয়াল্লিশের গণআন্দোলনের উপর ভিত্তি করে রচিত মৃত্যুঞ্জয় উপন্যাসের জন্য তিনি ১৯৭৯ সালে এই পুরস্কার লাভ করেন। ১৯৬১ সালে তার আইয়ারুইংগাম নামী উপন্যাস সাহিত্য একাডেমি পুরস্কার জেতে। তার লিখিত লাভ ইন দ্য টাইম অফ ইনসার্জেন্সি ১৯৪৮ সালে প্রকাশিত হয়। এছাড়া বীরেন্দ্র বেঙ্গালুরুতে অনুষ্ঠিত আসাম সাহিত্য সভার সুবর্ণ জয়ন্তী সম্মেলনের সভাপতি ছিলেন। তিনি গুয়াহাটি বিশ্ববিদ্যালয়ের সাংবাদিকতা বিভাগের ছাত্র ছিলেন এবং জবলপুর বিশ্ববিদ্যালয় কর্তৃক তাকে সম্মানসূচক ডি. লিট ডিগ্রি প্রদান করা হয়।